CELEX: 62007CA0203
Language: hu
Date: 2008-11-06 00:00:00
Title: C-203/07. P. sz. ügy: A Bíróság (második tanács) 2008. november 6-i ítélete – Görög Köztársaság kontra az Európai Közösségek Bizottsága (Fellebbezés – Abujai [Nigéria] közös diplomáciai képviselet építésére vonatkozó projekt – A Görög Köztársaság által fizetendő pénzösszegek megtérítése – A Bizottság által a szárazföldi Görögország regionális operatív programjáért fizetett összeg beszámítása)

20.12.2008   
            
            
               HU
            
            
               Az Európai Unió Hivatalos Lapja
            
            
               C 327/3
            
         A Bíróság (második tanács) 2008. november 6-i ítélete – Görög Köztársaság kontra az Európai Közösségek Bizottsága
   (C-203/07. P. sz. ügy) (1)
   
   (Fellebbezés - Abujai [Nigéria] közös diplomáciai képviselet építésére vonatkozó projekt - A Görög Köztársaság által fizetendő pénzösszegek megtérítése - A Bizottság által a szárazföldi Görögország regionális operatív programjáért fizetett összeg beszámítása)
   (2008/C 327/04)
   Az eljárás nyelve: görög
   Felek
   
      Fellebbező: Görög Köztársaság (képviselők: P. Mylonopoulos, S. Trekli és Z. Stavridi meghatalmazottak)
   
      A másik fél az eljárásban: az Európai Közösségek Bizottsága (képviselők: I. Zervas és D. Triantafyllou meghatalmazottak)
   Tárgy
   Az Elsőfokú Bíróságnak (első tanács) a T-231/04. sz., Görög Köztársaság kontra Bizottság ügyben 2007. január 17-én hozott azon ítélete ellen benyújtott fellebbezés, amelyben az Elsőfokú Bíróság – mint alaptalant – elutasította annak a bizottsági határozatnak a megsemmisítése iránti keresetet, amelynek révén a Bizottság beszámítással beszedte azokat a pénzösszegeket, amelyekkel az Európai Unió tagállamai közös abujai (Nigéria) diplomáciai képviseletének létrehozásával kapcsolatos I. és II. Abuja-projektben való részvételét követően a Görög Köztársaság tartozott.
   Rendelkező rész
   
               1)
            
            
               A Bíróság a fellebbezést elutasítja.
            
         
               2)
            
            
               A Görög Köztársaságot kötelezi a költségek viselésére.
            
         
      (1)  HL C 155., 2007.7.7.